Id-Deċiżjoni tal-Kummissjoni
tal-21 ta' Marzu 2001
li tikkonċerna l-konklużjoni tal-Ftehim ta' koperazzjoni bejn il-Komunità Ewropea għall-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerika dwar ir-riċerka u l-iżvilupp fil-qasam ta' l-enerġija tal-fużjoni
(notifikata bid-dokument numru K(2001) 735)
(2001/412/Euratom)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 101, it-tieni paragrafu tiegħu,
Wara li kkunsidrat id-Deċiżjoni tal-Kunsill 2001/411/Euratom tat-8 ta' Marzu 2001, li tapprova l-konklużjoni tal-Kummissjoni, tal-Ftehim ta' koperazzjoni bejn il-Komunità Ewropea għall-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerika dwar ir-riċerka u l-iżvilupp fil-qasam ta' l-enerġija tal-fużjoni [1],
Billi:
(1) Il-Kunsill adotta Deċiżjoni fit-22 ta' Diċembru 1998 dwar il-Ħames Programm Kwadru tal-KEEA għal riċerka u attivitijiet ta' taħriġ (1998-2002) [2] li jinkludi l-azzjoni prinċipali ta' fużjoni termonukleari kontrollata,
(2) Il-Kunsill bid-Deċiżjoni tal-25 ta' Jannar 1999 [3] adotta programm ta' riċerka u taħriġ fl-oqsma ta' l-enerġija nukleari (Euratom) għal perjodu minn 1998 sa 2002,
IDDEĊIDIET DAN LI ĠEJ:
Artikolu 1
Il-Ftehim ta' koperazzjoni bejn Komunità Ewropea għall-Enerġija Atomika rappreżentata mill-Kummissjoni u d-Dipartiment ta' l-Enerġija ta' l-Istati Uniti ta' l-Amerika fl-oqsma ta' l-enerġija tal-fużjoni, riċerka u żvilupp hu hawnhekk konkluż għal u f'isem il-Komunità Ewropea dwar l-Enerġija Atomika.
It-test tal-Ftehim hu anness ma' din id-Deċiżjoni.
Artikolu 2
Il-Membru tal-Kummissjoni responsabbli mir-riċerka, jew rappreżentat nominat, hu awtorizzat li jiffirma l-Ftehim f'isem il-Komunità Ewropea għall-Enerġija Atomika b'effett vinkolanti għall-Komunità Ewropea għall-Enerġija Atomika.
Magħmul fi Brussel, fil-21 ta' Marzu 2001.